[{"text_idx": "#000000", "text": "Krutskeid ta\u0308is burksikonn sulatab ka ko\u0303ige kangekaelsema pisipo\u0303nni ja on lo\u0303bus burger laste peolauale. Enne so\u0308o\u0308mist aita lapsel eemaldada hambaorgid, millega on kinnitatud konna silmad."}, {"text_idx": "#000001", "text": "Aastaring distantselu hakkab ta\u0308is saama ning to\u0303ena\u0308oliselt kulub grammike nalja ja lusti a\u0308ra meile ko\u0303igile. Mina tunnen va\u0308ga puudust ajast, kui sai ko\u0303ik so\u0303brad kokku kutsuda ja teha u\u0308he suure peo. No ikka nii, et so\u0303pru-tuttavaid mahtus u\u0308hte ruumi 40-50 kanti, keda ko\u0303iki sai u\u0308ks haaval kallistada ja musutada. Laud oli lookas ning ko\u0303hud naermisest krampis. Ei ole midagi mo\u0303nusamat! Ilmselt tunnevad niisamuti suurtest pidudest puudust meie pisipo\u0303nnid \u2013 on ju va\u0308gevad su\u0308nnipa\u0308evapeod neile veelgi olulisemad, kui meile suurtele."}, {"text_idx": "#000002", "text": "Siiski ma\u0308ngib elu meile ta\u0308na ka\u0308tte veidi teistmoodi kaardid, aga see, mida me nende kaartidega teeme on ko\u0303ik meie endi luua. Ei, ma ei soovita ta\u0308nasel pa\u0308eval korraldada suuri pidusid \u2013 ootame sellega veel o\u0303ige pisut. \ud83d\ude42 Ku\u0308ll aga soovitan sul luua vaheldust oma pere na\u0308dalalo\u0303ppudesse. Ei olegi tegelikult vaja otseselt suurt po\u0303hjust, et katta kodus veidi lo\u0303busam peolaud. Aga vabalt vo\u0303id laupa\u0308eva hommikul lastele ho\u0303igata, et \u201cteeme ta\u0308na o\u0303htul kodus disko!\u201d vo\u0303i na\u0308iteks kinoo\u0303htu koos burksikonnadega. Garanteerin sulle, et po\u0303nnide ro\u0303o\u0303muho\u0303isked ajavad su ko\u0303rvad lukku."}, {"text_idx": "#000003", "text": "Kui sul on rohkem jaksu ja viitsimist, on eriti vinge kui teed burgerisaiad ise. Kui aga sel pa\u0308eval viitsimist nii palju pole, too mingid meelepa\u0308rased kuklid poest. Mo\u0303nusad perepeod on ta\u0308pselt see koht, kus hoida meeles 80/20 printsiipi \u2013 kui sa 80% ajast oled perega tubli ja tervislik, siis 20% ajast vo\u0303ta vabalt ning naudi na\u0308iteks klassikalist valget saiakuklit juustuga ja siis mugi nii, et isu oleks ta\u0308is!"}, {"text_idx": "#000004", "text": "Maitsesta hakkliha soola\u00ad-pipraga ja so\u0303tku la\u0308bi. Jaota liha kolmeks vo\u0303rdseks osaks ja vormi neist pihvid. Prae pihve va\u0308heses o\u0303lis mo\u0303lemalt poolt mo\u0303ni minut ehk kuni liha on la\u0308bi ku\u0308psenud. To\u0303sta taldrikule jahtuma."}, {"text_idx": "#000005", "text": "Pane pannile tu\u0308keldatud konservtomatid, maitsesta soola, pipra ja basiilikuga ning kuumuta 3\u20134 minutit keskmisel tulel. To\u0303sta tomatikaste kaussi."}, {"text_idx": "#000006", "text": "Nu\u0308u\u0308d pane burger kokku. Lo\u0303ika kukkel pooleks\u2028 ja ma\u0308a\u0308ri kukli alumisele poolele paar supilusikata\u0308it tomatikastet. Pane peale salatileht ja juustuviil. Juustu keskele to\u0303sta 1 sl majoneesi ja aseta sellele ku\u0308psetatud pihv. Pihvi peale to\u0303sta hapukurgiviil nii, et see ja\u0308a\u0308b u\u0308le burgeri serva keelena rippuma."}, {"text_idx": "#000007", "text": "Silmadeks kasuta oliive, mille o\u0303o\u0303nsusesse torka pisikesed porganditu\u0308kid. Lo\u0303ika hambaorgid keskelt pooleks. Pista porganditu\u0308kiga ta\u0308idetud oliiv hamba\u00adorgi otsa ja torka orgi teine ots kukli pealmise tu\u0308ki ku\u0308lge. Korda sama teise oliiviga. To\u0303sta silmadega kaunistatud kuklipool burgerile ja lo\u0303bus konn ongi valmis. Valmista samamoodi ka teised burgerid."}, {"text_idx": "#000012", "text": "Ma armastan so\u0308o\u0308mist ja head toitu ning usun, et tervislikuks eluviisiks pole vaja karme piiranguid, vaid pigem o\u0303igeid valikuid vo\u0303imalike alternatiivide seast. Minu blogist leiad madala glu\u0308keemilise indeksiga retsepte, mis hoiavad ko\u0303hu ta\u0308is ja keha tasakaalus ning sobivad nii meestele, naistele kui ka lastele."}]